РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/153-15

9. април 2015. године

Б е о г р а д

З А П И С Н И К

98. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 9. АПРИЛА 2015. ГОДИНЕ

 Седница је почела у 9,35 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Мујо Муковић, заменик члана Верољуба Арсића, Весна Симић, заменик члана Бранке Јанковић, Драган Николић, Јасмина Обрадовић, заменик члана Биљане Пантић Пиље, Светислава Вукмирица, Драган Половина, Тања Томашевић Дамњановић, Жарко Мићин, Неђо Јовановић и Петар Петровић.

 Седници нису присуствовали чланови Одбора: проф. др Јанко Веселиновић, Жарко Обрадовић, Балинт Пастор, Мирко Чикириз, Весна Бесаровић и Весна Мартиновић, као ни њихови заменици.

 На предлог председника Одбора, једногласно (са 11 гласова за) је усвојен следећи

Д н е в н и р е д:

 1. Разматрање амандмана на Предлог закона о утврђивању јавног интереса и посебним поступцима експропријације и издавања грађевинске дозволе ради реализације пројекта изградње ''Београд на води'', који је поднела Влада.

 Тачка дневног реда. Разматрање амандмана на Предлог закона о утврђивању јавног интереса и посебним поступцима експропријације и издавања грађевинске дозволе ради реализације пројекта изградње ''Београд на води'', који је поднела Влада.

 Одбор је у складу са чланом 164. Пословника Народне скупштине размотрио амандмане које је поднео Одбор за финансије, републички буџет и контролу трошења јавних средстава на Предлог закона о утврђивању јавног интереса и посебним поступцима експропријације и издавања грађевинске дозволе ради реализације пројекта изградње "Београд на води" и сматра да су у складу са Уставом и правним системом Републике Србије амандмани:

- на члан 1. који је поднео Одбор за финансије, републички буџет и контролу трошења јавних средстава;

- којим се после члана 2. додаје нови члан 3, који је поднео Одбор за финансије, републички буџет и контролу трошења јавних средстава;

- на члан 15. који је поднео Одбор за финансије, републички буџет и контролу трошења јавних средстава.

 Одбор је одлуку донео једногласно (са 11 гласова за).

 За известиоца Одбора на седници Народне скупштине одређен је председник Одбора.

 Седница је завршена у 9,40 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић